ഇസ്രയേലിന്റെ ചരിത്രം

ഇന്നത്തെ ഇസ്രയേൽ-പാലസ്തീൻ-സിറിയ പ്രദേശങ്ങളുൾക്കൊള്ളുന്ന സതേൺ ലെവന്റിന്റെ (കാനാൻ, പലസ്തീൻ, ഹോളി ലാന്റ് എന്നിങ്ങനെയും അറിയപ്പെടുന്നു) ചരിത്രമാണ് ഇവിടെ പരാമർശിക്കപ്പെടുന്നത്. അബ്രഹാമിക് വിശ്വാസ പാരമ്പര്യങ്ങളായ ജൂതമതം, ക്രിസ്തുമതം എന്നിവയുടെ ഉത്ഭവം ഈ പ്രദേശത്താണ്  Israelite origins and kingdom: "The first act in the long drama of Jewish history is the age of the Israelites" "The people of the Kingdom of Israel and the ethnic and religious group known as the Jewish people that descended from them have been subjected to a number of forced migrations in their history"   . അബ്രഹാമിക് പാരമ്പര്യത്തിൽ പെട്ട  ഇസ്‌ലാം മതത്തിനും ഈ പ്രദേശം വളരെയധികം പവിത്രമാണ്. വിവിധ കാലങ്ങളിൽ പലരും ഈ പ്രദേശത്ത് എത്തുകയും ആധിപത്യം സ്ഥാപിക്കുകയും ചെയ്തിരുന്നതിനാൽ സാംസ്കാരികവും വംശീയവുമായ വൈവിധ്യങ്ങൾ അവിടെ കാണപ്പെട്ടുവരുന്നു. 

ആദിമ മനുഷ്യർ ആഫ്രിക്ക വിട്ട് പുറം ലോകത്തോട്ട് പ്രവഹിച്ച പാതയാണ് ഈ പ്രദേശം. അക്കാലം മുതൽ നതൂഫിയൻ നാഗരികത (ബി.സി പത്താം സഹസ്രാബ്ദം വരെ) വരെ ഈ പ്രദേശത്തിന്റെ പുരാതന കാലഘട്ടമായി കണക്കാക്കപ്പെടുന്നു. ബി.സി ഇരുപതാം നൂറ്റാണ്ടിൽ കാനാൻ നാഗരികതയുടെ വികാസത്തോടെ വെങ്കലയുഗത്തിലേക്ക് പ്രവേശിച്ചു.

വെങ്കലയുഗത്തിന്റെ അവസാനത്തോടെ ഈ പ്രദേശം ഈജിപ്തിന്റെ കീഴിൽ ആയി മാറി.  അയോയുഗത്തിന്റെ (ഇരുമ്പ് യുഗം) ആരംഭത്തോടെ ഇസ്രയേൽ, ജൂദാ രാജവംശങ്ങൾ രൂപം കൊണ്ടു. ഇസ്രയേൽ, ജൂദാ രാജ്യങ്ങൾ രൂപപ്പെട്ട ശേഷം വിവിധ കാലഘട്ടങ്ങളിലായി അസീറിയന്മാർ, ബാബിലോണിയക്കാർ, ഹഖാമനികൾ, മാസിഡോണിയക്കാർ തുടങ്ങി പലരും ഈ പ്രദേശം അധീനപ്പെടുത്തിയിരുന്നു. ഹെല്ലനിസ്റ്റിക് യുഗത്തിൽ ടോളമികളും സെല്യൂക്കിഡുകളും പ്രദേശത്തിന്റെ നിയന്ത്രണത്തിനായി മത്സരിച്ചുവന്നു.

ഹസ്മോണിയൻ സാമ്രാജ്യത്തിന്റെ രൂപീകരണത്തിന് ശേഷം ഏകദേശം ഒരു നൂറ്റാണ്ടുകാലം ജൂതസമൂഹങ്ങൾ സ്വയംഭരണം നടത്തിവന്നു. ശേഷം റോമൻ ആധിപത്യത്തിന്റെ തുടക്കമായിരുന്നു. ഒന്നാം നൂറ്റാണ്ടിലും രണ്ടാം നൂറ്റാണ്ടിലുമായി നടന്ന റോമൻ-ജൂത യുദ്ധങ്ങളിൽ നിരവധി ജൂതന്മാർ കൊല്ലപ്പെട്ടിരുന്നു. ഒരുപാട് പേർ ആട്ടിയോടിക്കപ്പെടുകയോ അടിമകളാക്കപ്പെടുകയോ ചെയ്തുM. Avi-Yonah, The Jews under Roman and Byzantine Rule, Jerusalem 1984 pp. 12–14Mor, M. The Second Jewish Revolt: The Bar Kokhba War, 132–136 CE. Brill, 2016. P471/.

ഏഴാം നൂറ്റാണ്ടിൽ റാഷിദൂൻ ഖിലാഫത്ത് പ്രദേശം അധീനപ്പെടുത്തി. തുടർന്ന് ഉമവി, അബ്ബാസി, ഫാത്വിമീ ഖിലാഫത്തുകൾ മാറിമാറി പ്രദേശത്ത് ഭരണം നടത്തിവന്നു. പതിനൊന്നാം നൂറ്റാണ്ടിൽ സെൽജൂക്കുകൾ അധികാരത്തിലെത്തി. കുരിശുയുദ്ധങ്ങളെ തുടർന്ന് ഖിലാഫത്ത് ഭരണം ഇടക്ക് മുറിയുന്നുണ്ടെങ്കിലും പന്ത്രണ്ടാം നൂറ്റാണ്ടിന്റെ അന്ത്യത്തോടെ സലാഹുദ്ദീൻ അയ്യൂബിയുടെ നേതൃത്വത്തിൽ അയ്യൂബി ഖിലാഫത്ത് പ്രദേശം തിരിച്ചുപിടിച്ചു. പതിമൂന്നാം നൂറ്റാണ്ടിൽ മംഗോളിയൻ സേന ആക്രമിച്ചെങ്കിലും മംലൂക് സൽത്തനത്ത് ഭരണകൂടം ഇതിനെ ചെറുത്തുനിന്നു. പതിനാറാം നൂറ്റാണ്ട് വരെ മംലൂക്കുകൾ ഭരണം നിർവ്വഹിച്ചു. പിന്നീടാണ് ഒട്ടോമൻ ഖിലാഫത്ത് പ്രദേശം അധീനതയിലാക്കുന്നത്. ഇത് ഇരുപതാം നൂറ്റാണ്ടിൽ ബ്രിട്ടീഷ് മാൻഡേറ്റ് വരെ തുടർന്നു.

പത്തൊൻപതാം നൂറ്റാണ്ടിന്റെ അവസാനത്തോടെ യൂറോപ്പിൽ സയണിസം രൂപംകൊണ്ടു. യൂറോപ്പിലുടനീളം വിവേചനം നേരിട്ടുവന്ന ജൂതന്മാർക്ക് (ആന്റി സെമിറ്റിസം) ഒരു ദേശം അനുവദിക്കാനായി സഖ്യകക്ഷികൾ വാദിച്ചുവന്നിരുന്നു. ഒന്നാം ലോകമഹായുദ്ധത്തോടെ ഒട്ടോമൻ ഖിലാഫത്തിൽ നിന്നും വിഭജിക്കപ്പെട്ട പലസ്തീൻ പ്രദേശം, ബ്രിട്ടന്റെ നിയന്ത്രണത്തിലാക്കാൻ ലീഗ് ഓഫ് നേഷൻസ് തീരുമാനിച്ചു. ഇത് മാൻഡേറ്ററി പലസ്തീൻ എന്ന പേരിൽ അറിയപ്പെട്ടു.

വ്യവസ്ഥാപിതമായ ജൂത കുടിയേറ്റമാണ് പിന്നീട് പ്രദേശത്ത് നടന്നുവന്നത്. ആലിയ എന്നാണ് ഇത്തരം കുടിയേറ്റങ്ങളുടെ സയണിസ്റ്റ് നാമം. ആന്റിസെമിറ്റിക് പ്രദേശങ്ങളായിരുന്ന യൂറോപ്പിൽ നിന്ന് ജൂതന്മാരെ പലസ്തീൻ പ്രദേശത്ത് എത്തിക്കാനായി സയണിസ്റ്റ് പ്രസ്ഥാനം പ്രവർത്തിച്ചുവന്നു. 1917-ൽ ബാൽഫോർ പ്രഖ്യാപനത്തോടെ ജൂതരാഷ്ട്ര രൂപീകരണത്തിന് ബ്രിട്ടൻ സന്നദ്ധത പ്രഖ്യാപിച്ചു. എന്നാൽ തദ്ദേശവാസികളായ അറബികളുടെ ഹിതം ഇതിൽ പരിഗണിക്കപ്പെട്ടില്ല. തുടർന്നുള്ള പതിറ്റാണ്ടുകളിൽ അറബ്-ജൂത സംഘർഷങ്ങൾ തുടർന്നുവന്നു.  

1947 അവസാനത്തോടെ ഐക്യരാഷ്ട്ര സഭ പലസ്തീൻ പ്രദേശത്തെ ജൂതന്മാർക്കും അറബികൾക്കുമായി വിഭജിക്കാനായി തീരുമാനിച്ചു. എന്നാൽ ഭൂരിഭാഗം വരുന്ന അറബികൾക്കായി വെറും 42 ശതമാനം ഭൂമിയാണ് ഇതിൽ നിഷ്കർഷിച്ചിരുന്നത്. എന്നാൽ മൂന്നിലൊന്ന് പോലും ഇല്ലാതിരുന്ന ജൂതന്മാർക്ക് 57 ശതമാനം ഭൂമിയും. അറബികൾ ഈ തീരുമാനത്തെ അംഗീകരിച്ചില്ല. 

1948 -ൽ ഇസ്രയേൽ സ്വതന്ത്ര രാജ്യമായി പ്രഖ്യാപിച്ചു.ഇസ്രയേലിൽ നിന്നും അറബികളെ പുറത്താക്കി.ഇതിനെ തുടർന്ന് അറബ്-ഇസ്രയേൽ തമ്മിൽ കടുത്ത യുദ്ധമുണ്ടായി.ലോകത്തിലെ 42% ജൂതന്മാരും ഇസ്രയേലിലാണ്‌ ഇന്ന് ജീവിക്കുന്നത്.ലോകത്തിലെ തന്നെ ഏറ്റവും വലിയ ജൂത സമൂഹമാണ്‌ ഇന്ന് ഇസ്രയേൽ.

1970 മുതൽ അമേരിക്ക ഇസ്രയേലിന്റെ പ്രധാന സഖ്യ കക്ഷിയാണ്‌.1979-ൽ ഈജിപ്തും-ഇസ്രയേലും തമ്മിൽ സമാധാന കരാറിൽ ഒപ്പു വച്ചു.1993-ൽ ഇസ്രയേൽ പലസ്തീൻ ലിബറേഷൻ ഓർഗനൈസേഷനുമായി ഓസ്ലോ കരാറിൽ ഒപ്പ് വെച്ചുDeclaration of Principles on Interim Self-Government Arrangements  Jewish Virtual Library.1994-ൽ ഇസ്രയേൽ-ജോർദാൻ സമാധാന കരാറിൽ ഒപ്പ് വച്ചു.ഇസ്രയേലും പാലസ്തീനുമായി നിരന്തരം പ്രശ്നങ്ങൾ ഉണ്ടായി കൊണ്ടിരിക്കുന്നുണ്ട്.

ഇസ്രയേൽ ആദ്യം സോഷ്യലിസ്റ്റ് സാമ്പത്തിക വ്യവസ്ഥയാണ്‌ സ്വീകരിച്ചിരുന്നത്.1970-കളിൽ സോഷ്യൽ ഡെമോക്രറ്റിക് പാർട്ടിയാണ്‌ ഇസ്രയേലിൽ മേധാവിത്തമുണ്ടായിരുന്നത്.ഇന്ന് ക്യാപിറ്റലിസത്തിന്റെ പാതയിലാണ്‌ ഇസ്രയേൽ.

അവലംബം

പുറത്തേയ്ക്കുള്ള കണ്ണികൾ

Facts About Israel: History at the Israel Ministry of Foreign Affairs
Israel profile - Timeline at the BBC News Online
History of Israel at the Knesset website
Official website  of the Israel State Archives

വർഗ്ഗം:രാജ്യങ്ങളുടെ ചരിത്രം